**SOKNERÅDSMØTE FOR VALESTRAND OG FØRDE SOKN**

**HOS ELSE M. EGENBERG I KJEKSE 21.11.2024.**

Desse møtte : Else M. Egenberg, Jostein Valen, Tor Helge Hardeland, Solveig Brynjelsen, Anne Mari Fisketjøn, Tove M. Bjørge Ottesen, Elisabeth Reiersen, Martin Haugland, Arild Steinsland og Wenche Strømøy.

Else hadde invitert til soknerådsmøte heime, og me hadde ein veldig fin kveld med både møte, mat, drikke og mykje god prat. Takk til Else for god mottaking.

Tor Helge opna møtet, og gav ordet til Else som ønskte oss velkomne og deretter las ei fin salme og bad ei kort bøn.

Sak 50/24 Godkjennig av innkalling, sakliste og referat.

Det var ingen merknader, men referatet blir heretter sendt ut til alle medlemer i soknerådet uavhengig om dei er på møtet eller ikkje.

Sak 51/24 Val av styremedlem til soknehuset og gjenbruksløa.

* For soknehuset ; Anne Mari Fisketjøn vart valt for 2 år, og det kom forslag på Asbjørn eller Grete Natås som den andre representanten.
* For gjenbruksløa ; Else M. Egenberg vart valt i tillegg til Eirik Eriksen som er det andre medlemet frå Valestrand og Førde sokn.

Sak 52/24 Utlysingstekst til ny prestestilling.

Søknadsfrist er 20.12.24 – Intervju i januar/februar - tilsetting 18.02.25.

Intervjunemnda består av fire personar, og blant dei skal det vera ein representant frå kvart sokneråd.

Anne Mari Fisketjøn sa ja til å vera med. Jostein Valen er varamedlem. Det er viktig å tenkje på aktuelle spørsmål å stille i intervjuet, eks kva ein vil sjå etter hos søkjaren.

Sak 53/24 Utdeling av blomar til etterlatte.

Soknet vårt har tradisjon på å gi blomar til etterlatte for dei som har gravferd/bisetting frå kyrkja/kapellet det siste året. Året i denne samanheng går frå 1.søndag i november fram til 1.søndag i november neste år, og utdeling av blomar skjer i desember. Kyrkjekontoret har liste over alle som døydde dette året, samt liste over pårørande. Presten har laga eit brev som blir lagt ved. Det er frivillige som tar på seg denne oppgåva, og Solveig Brynjelsen organiserer.

Sak 54/24 Høyringar.

Me fekk tilsendt Biskopens tilsyn – kortversjon, tekst for utlysing av stilling for ny sokneprest og Høyring – regulering av styringstenesta i Den Norske Kyrkja i kyrkjeordninga og av tilhøvet mellom prestetenesta og verksemda til soknerådet.

* Me vil fortsatt ha biskopen som øverste leiar i kyrkja
* Er det nokon som føler seg «urettferdig/feil» behandla, må vedkomande ha lov å prøve «saka» si, eller få ein ny sjanse hos ein annan biskop.
* Arild gjekk gjennom høyringa, og forklarte kva han meinte om ulike saker, og me gav han tillatelse til å svare nei på eit par ting,

Sak 55/24 Avskjedsgudsteneste og Prosteinnsetting og hendingar.

* 15.12.24 kl 1100 Avskjedsgudsteneste for Arild i Sveio kyrkje. Ole Jakob skal spele, det skal vera ein klokkar frå kvart sokn i Sveio kommune. Fest på soknehuset etter gudstenesta med kaffi/marsipankake
* 19.01.25 kl 1600 Innsetjing av ny prost – Stord kyrkje kl 1600 - biskopen kjem – alle prestane i Sunnhordland går i prosesjon.

Sak 56/24 Info frå Fellesrådet.

Presten informerte. Det kom eit klart ønskje frå medlemmene : «Me vil ha færrast mogelege stillingar med størst mogeleg prosent»

Sak 57/24 Ymse.

* 09.02.25 kl 1100 Innsetjing av Eirik Aadland Tappel som prest i Sveio kyrkje.
* Else kom med forslag om at ord for dagen kunne fordelast på medlemmene i soknerådet kvar sin gong, og det treng ikkje nødvendigvis vera andakt. Dette treng kanskje litt modning, og me kjem tilbake til det.
* Det skal tilsetjast ny kyrkjelydspedagog, og i den samanheng kom det fram mange ting og spørsmål som kan nyttast i eit intervju. – Erfaring ? Kvifor har du søkt denne stillinga ? - Kva brenn du for ? Kva er det som appellerar til deg med stillinga?
* Kva aldersgruppe føler du at du har best kontakt med ?
* Er du flink å finne «nivået» til ungane/ungdomane
* Kva tiltak ønskjer du for aldersgruppa 13 år og oppover ?
* Trusopplæringsplanen ligg i botn – har du andre innspel ?
* Korleis taklar du konfliktar – med hhv dei unge/foreldra ?
* Korleis møte ungdomane sine behov – her er mange ulike utgangspunkt
* Kan du halde ein andakt ?
* Kan du fortelja/formidla ein bibelhistorie, og anskueleggjera denne vha ulike tilgjengelege verktøy for å konkretisera ?
* Korleis kan historier frå Jesu liv og vera viktige for barns liv i dag ?
* Korleis kan du få innhaldet til å fenga og følast interessant ?
* Kva kan gjerast for å vera ei god og inkluderande kyrkje i Sveio i dag?
* Er du flink til å «sjå eller lesa» folk ?
* Kan du spele ut historier i rollespel ?

Neste møte blir **onsdag 22.01.25 kl 1800 – 2000 - Eikeland kapell.**

22.11.2024 Wenche Strømøy – ref.